HOPE worldwide

HOPE worldwide er en internasjonal ideell organisasjon.

Norge

HOPE worldwide Norge ble etablert i 2012 og er tilknyttet HOPE worldwide, en verdensomspennende, internasjonal, veldedighetorganisasjon som leverer fellesskapsbaserte tjenester til fattige og trengende. HOPE worldwide ble grunnlagt i London i 1986, og ble utvidet til global skala året etter. I dag finnes organisasjonen på alle bebodde kontinenter og hjelper mer enn to millioner mennesker hvert år.

Organisering 
HOPE worldwide Norge er tilknyttet HOPE worldwide. Organisasjonen har to lokallag, Oslo og Bergen. Ledelsen består av et styre med medlemmer fra lokallagene, hvorav en person også har rollen som daglig leder.

I Norge koordinerer HOPE worldwide Norge ulike frivillighetstjenester knyttet opp mot hjemløse, fremmedspråklige og eldre.

Globalt støtter HOPE worldwide Norge ulike prosjekter. Siden oppstarten i 2012 har hoveddelen av den økonomiske støtten gått til prosjekter knyttet opp mot barnehjemsbarn og eldre i Ukraina, drevet av søsterorganisasjonen HOPE worldwide Ukraina.

Finansiering 
Finansieres via gaver og medlemskapsavgift. Alle gaver går direkte til prosjekter, mens medlemsavgiften går til drift, utvikling og mindre lokale prosjekter.

Eksterne lenker
 HOPE worldwide Norge
 HOPE worldwide Ukraina
 HOPE worldwide

Ideelle organisasjoner
Organisasjoner etablert i 2012
Internasjonale ikke-statlige organisasjoner